**Hlahisa Dingongoreho**

**Dingongoreho**

Ebe ngongoreho ke eng?

Ebang o sa kgotsofatswa ke hlahlobo kapa qeto e entsweng ke SARS, o na le tokelo ya ho ngongoreha mabapi le hlahlobo kapa qeto e jwalo. O keke wa ngongorehela hlahlobo eo o iketseditseng yona (e kang ya Lekgetho la Boleng bo ekeditsweng (VAT) le ya Lefa ho ya ka Moputso (PAYE), moo ho sa kang ha hlahiswa kopo ya tekolobotjha le SARS. Ebang ho le jwalo, etela Kopo ya Ditokiso ho fumana tataiso.

O ka nna wa boela wa ngongoreha ka lebaka la dikotlo tse itseng tsa taolo tse mabapi le ho se ikobele kapa tsa tswala moo kopo ya hao ya phokotso ya kotlo/tswala e jwalo e sa kang ya dumellwa kapa moo e sa dumellwang ka botlalo. Mohlala:

* Ditefo tse morao tsa dikotlo tsa Lekgetho la Boleng bo ekeditsweng (VAT), Dikabelo tsa Inshorense ya ho se Sebetse (UIC) mmoho le Levi ya Ntshetsopele ya Boitsebelo (SDL);
* Dikotlo tsa tefo e morao tsa lekgetho la nakwana;
* Tswala ya tefo e morao ya lekgetho la nakwana;
* Tswala ya tefo e morao ya VAT le PAYE (e seng ya UIF kapa SDL);
* Dikotlo tsa ditefo tse morao ho nako tsa PIT, CIT le PAYE.

O boela o na le tokelo ya ho ngongoreha kgahalno le ho kenngwa ha dikotlo tsa makgetho a mang. Mohlala:

* Dikotlo tsa ho se senole tsohle;
* Kotlo ya botsetedi bo sa lefisweng lekgetho;
* Kotlo ya moputso ya lekala ya Lekgetho la Kgothatso ya Khiro (ETI);
* Kotlo ya ho se ajwe hantle ha ETI;
* Kotlo ya Tlhophiso e sa tlalehwang hantle;
* Kotlo ya ho se senole tsohle (Serapa sa 20);
* Ho se nyehelwe ka molefalekgetho wa nakwana (Serapa sa 20A), jwalojwalo (Sena se ile sa hlakolwa ka la kapa ka mora la 1 Tlhakubele 2015.)

Ha o na le tokelo ya ho ngongoreha kgahlano le ho kenngwa ha tswala e itseng ho ya ka molao. Mohlala:

* Tswala ya tefo e morao ya UIF le SDL;
* Tswala ya tefo e morao ya lekgetho la lekeno, jwalojwalo.

Moo SARS e sa kang ya dumella lekgetho la ditjeo tsa hao hodima invoese e sa kang ya nkelwa hloohong hore ke ya makgonthe ho latela karolo ya 16(2) e ballwang mmoho le karolo ya 20(4) ya Molao wa Lekgetho la Boleng bo ekeditsweng (VAT) ya1991, mme kamora moo morekisi a fumane invoese ya makgonthe ya lekgetho ho tswa ho mofani wa tshebeletso; morekisi ya jwalo o tlameha ho hula lekgetho la ditjeo tsa hae nakong e latelang ya lekgetho hona le ho ngongorehela hlahlobo ya tlatsetso. Morekisi a ka etsa tseko ya lekgetho la ditjeo tsa hae hodima invoese ya makgonthe ya lekgetho ho latela nako eo ka yona invoese eo e fumanehileng ka yona, ha feela e le hore tseko ena e entswe nakong ya dilemo tse 5 ho tloha mohla invoese ena ya makgonthe ya lekgetho e neng e lokela ho ntshuwa ka yona bakeng sa phepelo e jwalo (Karolo ya16(3) pehelo ya (i) ya Molao wa VAT).

Ebe nka etsa ngongoreho ena neng?

Ngongoreho e tlameha ho kenngwa matsatsing a 80 a kgwebo ka mora letsatsi la hlahlobo kapa ka mora qeto ya SARS.

Moo molefalekgetho a kopileng mabaka a hlahlobo teng, ngongoreho e tlameha ho kenngwa matsatsing a 80 a kgwebo ka mora:

* Letsatsi la tsebiso e rometsweng ke SARS e hlalosang hore ho fanwe ka mabaka a lekaneng le hore ha ho sa tla fanwa ka mabaka a mang; kapa
* Letsatsi leo ka lona SARS e o fileng mabaka/mabaka a mang ka lona.

Ebe ke kenya ngongoreho ena jwang?

**Mefuta ya Makgetho: Lekgetho la Lekeno la Kgwebo, Lekgetho la motho, Lefa ho ya ka Moputso le Lekgetho la Boleng bo Ekeditsweng:**

Makgethong ana a boletsweng ka hodimo, ho sebediswa motjha wa othomathiki wa tsamaiso ya kganyetsano ho eFiling. Ngongoreho e ka etswa ka tsela e latelang:

* Ka eFiling;
* Lekaleng la SARS le haufi le wena (tobetsa mona ho etsa tlhophiso ya kopano)

Ke feela mekgelo e itseng ya CIT le VAT le Dithraste e ka kenyang dingongoreho ka ho sebedisa tsela eo o iketsetsang ka bowena e hlalositsweng ka tlase mona tlasa ‘Tax types: Other’.

Ho fumana lesedi le leng le mabapi le tsela ya ho kenya dingongoreho, o koptjwa hore o lekole ditsebiso tsa moraorao tjena Ditsebisong tsa Setjhaba.

Ha o nyehela kganyetso ya hao ka eFiling, ka kopo hlokomela tse latelang:

**Motjha o tataisang wa eFiling:** Motjha o tataisang wa eFiling o netefatsa hore ngongoreho e nyehelwa ho latela ditlhoko tsa molao mme ka mokgwa oo ho qojwe kotsi ya ho fana ka ngongoreho eo e seng yona.

Ke hobaneng ha ke lokela ho nyehelana ka kganyetsano ya ka ka eFiling?

* Motjha wa othomathiki wa botsamaisi ba kganyetsano o na le melemo e mengata e tla etsang hore merero ya hao ya lekgetho e tsamaiswe ka ho phethahala mme yona e akaretsa tsena:
  + Bokgoni ba ho kenya dikganyetsano tse kang Kopo ya Phokotso (RFR), Kopo ya Mabaka (RFRE),Tsebiso ya Ngongoreho (NOO), Tsebiso ya Boipiletso (NOA).
  + Bokgoni ba ho kopa phanyeho ya tefo.
  + Bokgoni ba ho kenya mabaka a nyehelo e morao ho nako ya kganyetsano.
  + Ngollano yohle ya kganyetsano e ka shejwa feela ka ho tobetsa konopo, hodma moo ho ka hlomathiswa ditokomane tsa tshehetso ka eFiling.
  + Balefalekgetho ba tla ba le tjhebeho e momahaneng ya dikganyetsano tsohle tsa bona tseo ba di kentseng.
  + Mangolo a sephetho a Kopo ya Phokoletso (RFR), Dikopo tsa Nyehelo e Morao ho Nako mmoho le Phanyeho ya Tefo a fumaneha ka tsela e bonolo.
  + Motjha ona o fana ka bokgoni ba ho kenya kganyetsano ya dinako tse ngata-ngata foromong e le nngwe ya kganyetsano ho fihela mothamong wa dinako tse 12 tsa VAT le PAYE.

**Keletso ya Bohlokwa.** Hopola ho etsa tlhophiso ya kopano pele o etela ofisi e lekaleng la SARS.

Ho hana tswala le dikotlo:

* Dikhoutu tse latelang tsa mohlodi di tlameha ho sebediswa ha ho hanyetsanwa le tswala/dikotlo tse itseng:
  + 9987 – Kotlo ya botsetedi bo sa lefisweng lekgetho
  + 9990 - Ho se senolwe kaofela ha dinitho ka molefalekgetho wa nakwana (Serapa sa 20)
  + 9991 - Ho se nyehelwe ka molefalekgetho wa nakwana (Serapa sa 20A)
  + 9992 - Ho se tsebahatswe ha Lekeno
  + 9988 – Tefo e sa fellang ka Molefalekgetho wa Nakwana (89Q(2))
  + 9993  - Nyehelo ya ka mora nako kapa ho se nyehelwe ha kgutliso ya lekgetho

**Mefuta ya Lekgetho: E meng:**

Ho sebediswa matsoho ho fana ka dingongoreho tsa makgetho a itseng a CIT, PIT, mekgelo ya VAT le Dithraste.  Foromo ya kganyetsano ke ya onlaene e bitswang Tsebiso ya Ngongoreho (ADR1), mme e lokela ho nyehelwa:

* Lekaleng la SARS le haufi le wena (tobetsa mona ho etsa tlhophiso ya kopano); kapa
* Ka imeile ho contactus@sars.gov.za

[ADR1](https://www.sars.gov.za/wp-content/html5forms/ADR1/index.html) e ka se nyehelwe ka mokgwa wa elektromike ho eFiling.

**Ha o nehelana ka ngongoreho ya hao ka morao ho nako:**

Moo ngongoreho e nyehetsweng ka morao ho nako e behilweng, molefalekgetho o tlameha ho fana ka mabaka a tieho eo. Mabaka a nyehelo e morao a tla lekolwa mme ebang mohlanka ya ka sehloohong wa SARS a bona hore ho feela ho na le mabaka a ikgethang a bakileng sena, o tla tshwarela tieho ena mme nako e laetsweng e tla atoloswa. Moo ho nang le mabaka a utlwahalang a nyehelo e moaro ho nako, SARS e ka kgona feela ho atolosa nako ya nyehelo ya ngongoreho ka matsatsi a 30 a kgwebo. Moo mohlanka ya ka sehloohong wa SARS a ikgotsofaditseng hore ho feela ho na le mabaka a ikgethang; SARS e ka nna ya boela e atolosa nako ya ho kenngwa ha tsebsio ya ngongoreho.

* Moo nyehelo ena e morao ho nako e dumelletsweng teng, SARS e tla tswela pele ho lekola mabaka a ngongoreho mme e tsebise molefalekgetho ka sephetho sa seo.
* SARS e keke ya nkela hloohong mabaka a ngongoreho moo nyehelo e morao ho nako e sa kang ya dumellwa, mabaka a ngongoreho e keke a nkelwa hloohong mme e tla tsebisa molefalekgetho ka qeto eo.
  + Molefalekgetho o na le tokelo ya ho ipiletsa kgahlano le qeto ya ho se dumellwe ha nyehelo e morao ho nako ya ngongoreho mme ebang ngongoreho e jwalo e hanwa, a ka ipilets kgahlano le qeto eo.

Ha ho ngongoreho e tlang ho dumellwa hore e nyehelwe ka mora hore ho fete dilemo tse fetang tse 3 ka mora letsatsi la hlahlobo kapa ka mora qeto e entseng ke SARS kapa ebang mabaka a ngongoreho eo kaofela ha ona kapa a ka sehloohong a le mabapi le phetoho ya tlwaelo e etsahalang e neng e etsahala ka letsatsi la hlahlobo kapa ka nako eo qeto e neng e etswa ka yona.

**Mabaka a ngongoreho:**

Nakong eo molefalekgetho a tlatsang foromo ya ngongoreho, o tlameha ho hlokomela le ho netefatsa hore mabaka a ngongoreho a bolelwa ka botlalo mme a kenye tse latelang:

* Karolo kapa bokaalo bo itseng ba hlahlobo eo ho hanyetsanwang ka yona. Mohlala: Molefalekgetho o lokela ho bontsha (moo ho hlokehang) khoutu ya mohlodi kapa tlhaloso ya se itseng mmoho le bokaalo boo a batlang ho bo hanyetsa.
* Moo ho nang le dikarolo tsa hlahlobo tseo ho hanyetsanwang ka tsona. Mohlala: Lebaka la hore ke hobaneng ha hlahlobo e nkuwa e le e fosahetseng.
* Ditokomane tse hlokehang ho tshehetsa mabaka a ngongoreho tseo molefalekgetho a sa kang a di neha SARS ka nako ya ho feta hore ho tle ho sebetsanwe le hlahlobo ena e ho lluwang ka yona. Mohlala:SARS e hanne ditseko tsa hao tsa maeto hobane bukana ya hao ya maeto ha e ikobele ditlhoko tsa SARS. Ngongoreho e mabapi le ho dumellwe ho jwalo e lokela ho kenya bukana ya maeto e ikamahanyang ka botlalo le ditlhoko tsa SARS. Sheba leqephe la websaete la bukana ya maeto -  [Travel e-Logbook webpage.](https://www.sars.gov.za/types-of-tax/personal-income-tax/travel-e-log-book/)

Ebe nka lebella eng ho SARS ha ke ngongoreha?

  SARS e tla tsitlallela:

* Ho tsebisa molefalekgetho hore na ngongoreho eo e nkuwa e le e sa sebetseng le ho fana ka mabaka a ho sebetse hoo matsatsing a 30 a kgwebo ho tloha ka letsatsi la ho tliswa ha ngongoreho eo e sa sebetseng.
* Ho tsebisa molefalekgetho ka ditokomane dife kapa dife tsa tlatsetso tse hlokehang ho etsa qeto ya ngongoreho matsatsing a 30 a kgwebo ho tloha ka letsatsi la ho tliswa ha ngongoreho.

Nka lebella eng ha ngongoreho e se e phethetswe?

   SARS e tla tsitlallela:

* Ho tsebisa molefalekgetho ka sephetho sa ngongoreho matsatsing a 60 a kgwebo ho tloha ka letsatsi la ho tliswa ha ngongoreho eo;.
  + Moo SARS e kopileng ditokomane tsa tshehetso, matsatsing a 45 ka mora:
    - Phihliso ya ditokomane tse kopilweng; kapa
    - Ebang ditokomane di sa tliswa, nako ya ho fela eo ka yona ditokomane tseo di neng di lokela ho tliswa ka yona.
* Ho tsebisa molefalekgetho ebang qeto ya ngongoreho e tla nka nako e teletsana ho feta matsatsi a 60 a kgwebo moo mohlanka ya ka sehloohong wa SARS a bonang hore ho tla hlokeha nako e nngwe ka lebaka la mabaka a ikgethang, botshopodi ba taba, metheo e lokelang ho nkelwa hloohong kapa bokaalo boo ho buuwang ka bona. Tsebiso e jwalo e tla ntshuwa pele ho nako ya ho fela ha matsatsi a 60 a kgwebo.

Moo ngongoreho e dumelletsweng teng (karolwana ya yona kapa yona kaofela), SARS e tla ntsha hlahlobo e lekotsweng botjha (Mohlala: ITA34, VAT217, EMP217, jwalojwalo.) ho bontsha sephetho sa ngongoreho.

Sephetho sa ngongoreho le tsebiso ya hlahlobo (moo sena se amehang) se tla fumaneha ho eFiling.

 Tsebiso ya sephetho sa ngongoreho le tsebiso ya hlahlobo (moo sena se amehang) di tla fumaneha ka tshebediso ya matsoho ka imeile/poso ebang ngongoreho e ne e le sebopehong sa ADR1.

Dikotlo tsa PAYE

Ho tloha ka la 25 Mmesa 2022 SARS e keke ya hlola e amohela dikganyetsano le dikopo tsa phokotso ya kotlo tsa PAYE. Kopo tsa phokotso kapa motjha wa taolo ya dikotlo tsa PAYE jwale o se o fumaneha ho eFiling. Tobetsa mona ho fumana tataiso.